Nr. L 26/18 De Europæiske Fællesskabers Tidende 3. 2. 93 (Retsakter hvis offentliggørelse ikke er obligatorisk) KOMMISSIONEN KOMMISSIONENS AFGØRELSE af 23. december 1992 om nedsættelse af et rådgivende koordineringsudvalg for det indre marked (93/72/BØF) KOMMISSIONEN FOR DE EUROPÆISKE FÆLLESSKABER HAR — - under henvisning til Traktaten om Oprettelse af Det Europæiske Økonomiske Fællesskab, ud fra følgende betragtninger : Ifølge artikel 8A i Traktaten om Oprettelse af Det Euro- pæiske Økonomiske Fællesskab skal der gradvis oprettes et indre marked i løbet af perioden indtil den 31. december 1992 indebærende et område uden indre grænser med fri bevægelighed for varer, personer, tjeneste- ydelser og kapital ; Rådet har allerede truffet en række foranstaltninger med henblik på at løse praktiske problemer, som måtte opstå efter fjernelsen af grænsekontrollen ; medlemsstaterne har også selv truffet en række foranstaltninger ; gennemførelsen af det indre marked som et område uden indre grænser forudsætter et nært og effektivt samarbejde mellem medlemsstaterne og Kommissionen ; i Rådets resolution af 7. december 1992 om den praktiske gennemførelse af det indre marked opfordres medlemssta- terne og Kommissionen til at overveje behovet for et styrket samarbejde til løsning af praktiske problemer, der måtte opstå; ' de bestående fællesskabsforanstaltninger omfatter allerede på nogle områder ordninger for underretning af Kommis- sionen og/eller udveksling af oplysninger mellem medlemsstaterne og Kommissionen ; sådanne underretningsforpligtelser og de pågældende systemer for udveksling af oplysninger dækker ikke alle de sektorer, hvor det er nødvendigt med et nært og effek- tivt samarbejde mellem medlemsstaterne og Kommis- sionen ved gennemførelsen af det indre marked med henblik på at løse eventuelle praktiske problemer, navnlig under de første faser ; Kommissionen bør derfor rådgives af et udvalg bestående af repræsentanter fra medlemsstaterne i spørgsmål, hvor der er behov for et nært og effektivt samarbejde for at behandle praktiske problemer, somn kræver en hurtig løsning — TRUFFET FØLGENDE AFGØRELSE : Artikel 1 1. Der nedsættes ved Kommissionen et rådgivende koordineringsudvalg for det indre marked, herefter benævnt »udvalget«. 2. Udvalget består af to repræsentanter for hver medlemsstat og har en repræsentant for Kommissionen som formand. - Artikel 2 1. Udvalget kan høres af Kommissionen om alle prak- tiske problemer, der måtte opstå efter den 1. januar 1993 angående det indre marked, ud over de problemer, der omfattes af foranstaltninger truffet i overensstemmelse med ordninger om underretning af Kommissionen og/ eller udveksling af oplysninger mellem medlemsstaterne og Kommissionen, som er fastsat i andre gældende fælles- skabsforanstaltninger eller fastslået inden for en eksiste- rende ramme for praktisk samarbejde mellem Kommis- sionen og medlemsstaterne.